Zita Žvikienė

Zita Žvikienė (g. 1955 m. rugsėjo 30 d. Selvestruose, Šilalės rajonas) – Lietuvos ir Radviliškio rajono savivaldybės politinė veikėja, teisininkė.

 Biografija 
1973 m. baigė Šilalės rajono Laukuvos vidurinę mokyklą. 2001 m. – vientisąsias teisės krypties studijas Vilniaus universiteto Teisės fakultete, įgijo teisininkės profesinę kvalifikaciją, atitinkančią magistro kvalifikacinį laipsnį.

1973–1976 m. Šilalės rajono Vidaus reikalų skyriaus pasininkė, nepilnamečių reikalų inspektorė. 1976–1983 m. Raseinių rajono Vidaus reikalų skyriaus Tardymo poskyrio tardytoja. 1983–1997 m. Radviliškio rajono Vidaus reikalų skyriaus tardymo poskyrio vyr. tardytoja. Suteiktas majorės laipsnis. Baigė ekonominių bylų tyrimo kursus, įgijo I profesinę kategoriją.

1997 m. Radviliškio rajono Valstybinės mokesčių inspekcijos (VMI) vyriausioji valstybinė mokesčių inspektorė. 1998 m. Šiaulių apskrities VMI vyriausioji valstybinė mokesčių inspektorė. 1999 m. perkelta į Šiaulių apskrities VMI Radviliškio skyriaus Audito poskyrį ir dirbo vyriausiąja valstybine mokesčių inspektore. 2000–2002 m. Šiaulių apskrities VMI Operatyviosios kontrolės skyriaus I operatyvių patikrinimų grupės vadovė – vyriausioji valstybinė mokesčių inspektorė. 2002 m. Šiaulių apskrities VMI Nusikaltimų tyrimo skyriaus viršininkė. 2002–2004 m. Šiaulių apskrities VMI Akcizų administravimo skyriaus vedėjos pavaduotoja.

2004–2008 m. ir 2012–2016 m. LR Seimo narė.http://www.vrk.lt/rinkimai/416_lt/Kandidatai/Kandidatas67895/Kandidato67895Anketa.html 2012–2016 m. kadencijos Seimo narys 2008–2009 m. Seimo narės Virginijos Baltraitienės padėjėja. 2009–2012 m. Šiaulių apskrities valstybinės mokesčių inspekcijos Mokestinių prievolių departamento Akcizų administravimo skyriaus vedėjo pavaduotoja. 2011–2012 m. ir nuo 2019 m. Radviliškio rajono savivaldybės tarybos narė. 2017–2019 m. Šiaulių apskrities valstybinės mokesčių inspekcijos Kontrolės departamento juridinių asmenų patikrinimų skyriaus patarėja.2011 m. Lietuvos savivaldybių tarybų rinkimai https://www.vrk.lt/en/2020-sei/kandidatai?srcUrl=/rinkimai/1104/rnk1424/kandidatai/lrsKandidatasBiografija_rkndId-2419066.html

Nuo 2003 m. Darbo partijos (leiboristų) narė.

Vyras Vytautas Žvikas – Radviliškio rajono savivaldybės administracijos Juridinio skyriaus vedėjas. Dukros Lina, Vestina.2008 m. Lietuvos Respublikos Seimo rinkimai - Koalicija Darbo partija + jaunimas - Iškelti kandidatai 2008 m. Lietuvos Respublikos Seimo rinkimai - Darbo partija - Iškelti kandidatai 

 Šaltiniai 

 Nuorodos 
 VRK 

Kategorija:Seimo nariai
Kategorija:Radviliškio politikai
Kategorija:Lietuvos tardytojai
Kategorija:mokesčių inspekcijos tarnautojai